cyanic-selkie/wikianc huggingface dataset:
Որսորդություն
Հայաստանում կենդանիների որսը
Ըստ օգտագործվող որսորդ, գործիքների՝ տարբերում են հրացանով, որոգայթներով, որսկան կենդանիներով (շուն, թռչուն, ձի), ըստ նպատակի՝ արդյունագործության, սիրող, սպորտային ու գիտական որսորդության տեսակներ։ Որսորդության զարգացմանը նպաստում են որսորդ, տնտեսությունները, որոնք Հայաստանում կազմակերպված են Եղեգնաձորում, Կապանում, Ապարանում։ Հայաստանում ամենուր հանդիպող որսարդյունագործության կենդանիներ են. կաթնասուններից՝ գայլը, աղվեսը, քարակզաքիսը, շրային առնետը, թռչուններից՝ կռնչան բադը, սուլող ու չքչքան մրտիմները, կարմրագլուխ ու փուփուլավոր սուզաբադերը, լորը, կտցարը, թխակապույտ աղավնին, երկկենցաղներից՝ լճագորտը, փոքրասիական գորտը, ձկներից՝ լոքոն, կարմրախայտը։ Հայաստանում թույլատրված որսի կենդանատեսակներից են եվրոպ. այծյամը, վայրի խոզը, լուսանը, գորշուկը, շնագայլը, նապաստակը, կաքավը, լորը, փասիանը և այլն։ Հայաստանում որսորդները միավորված են «Որսորդների և ձկնորսների միություն», «Որսորդ» ՍՊԸ և «Հայկական զինվորական որսորդական ընկերություն» կազմակերպություններում, որոնց գործունեությունը վերահսկում է Հայաստանի բնապահպանության նախարարությունը։
Կատեգորիա:Որսորդություն
Ջոն Դիլլինջեր
Ջոն Հերբերտ Դիլլինջեր (John Herbert Dillinger, ), 1930-ական թվականների ամերիկյան հանցագործ, բանկ կողոպտող, Հետաքննությունների դաշնային բյուրոն նրան տվել է հանրության համար մեկ թշնամի անունը։ Իր ողջ հանցագործական գործունեության ժամանակ նա թալանել է երկու տասնյակ բանկեր և չորս ոստիկանական բաժանմունքներ, երկու անգամ փախել է բանտից, ինչպես նաև մեղավոր է ճանաչվել Չիկագոյում ոստիկանի սպանության գործում։ Դիլլինջերի քրեական գործունեությունը և նրան ձերբակալելու փորձերը մեծ քննարկում էին գտնում այդ ժամանակվա թերթում։ Դիլլենջերի պատմությունը նկարահանվել է և իր ուրույն ազդեցությունն է գտել վեպերում և թատրոններում։
Կենսագրություն
1924 թվականի ապրիլին Ջոն Դիլլենջերը ամուսնացավ 16-ամյա աղջկա հետ և փորձեց հարթեցնել իր ընտանեկան կյանքը։ Չունենալով կացարան և աշխատանք, մի քանի օրից նա նորից վերադարձավ հանցագործությանը։ Այս անգամ նրան ձերբակալեցին հավերի գողության համար, սակայն հոր միջնորրդությամբ գործը դատաևան չհասավ։ Բացի դա ֆինանսական դժվարությունները բերեցին ընտանեկան կյանքի բարդացման, և 1929 թվականին նա ամուսնալուծվեց։
Անգործ մնալով Դիլլենջերը իր ընկերոջ հետ թալանեց մթերային խանութ, սակայն հաջորդ օրը նրանք ձերբակալվեցին։ Ի տարբերություն նրա ընկերոջ, ով բացառեց իր մեղավորությունը, Ջոնի հայրը համոզեց նրան մասնակցել հետաքննության և ընդունել իր մեղքը։ Արդյունքում Ջոն Դիլլինջերը ստացավ մեծ պատիժ, և դատապարտվեց 10 տարվա ազատազրկման։
Բանտում Դիլլինջերը ծանոթացավ ուրիշ հանցագործների հետ, հիմանկանում՝ բանկ թալանողների հետ, այստեղ նա ձևավորեց իր աշխարահայցքը կապված հանրության հետ ունեցած բացասական հարաբերությունների հետ և որոշում է զբաղվել թալանով։ Դրա հետ մեկտեղ Դիլլենջերի հոր միջնորդությամբ ազատվեց ժամանակից շուտ։
Արդեն մի քանի ամիս անց 1933 թվականի սեպտեմբերի 22-ին Ջոն կատարեց իր առաջին բանկի թալանումը Օհայո նահանգում։ Բացի դա սապնեց մեկ ոսիտակն և հարձակվելով բանտի վրա ազատեց իր խմբավորման մի քանի անդամների։
Մեծ ճգնաժամի ժամանակ Դիլլինջերը թերթերում ստացավ ժամանակակից Ռոբին Հուդ անվանումը քանի, որ նա թալանում էր այն բանկերը, որոնց ատում էր հասարակության մեծ մասը, և ժողովուրդն էլ համարում էր դա, որպես վրեժխնդրություն հարուստներից հասարակ մարդկանց անհարգանքի համար։ Դիլլինջերի ձերբակալումը չափից դուրս դժվար գործ էր իրավապահ մարմինների համար, և անգամ ձերբակալությունից հետո նա կարողացավ փախչել։ Դիլլենջերի ամենահայտնի փախուստը եղավ Ինդինա նահանգում գտնվող բանտից, որից նա կարողացավ փախչել, օգտագործելով փայտից պատրաստված կեղծ ատրճանակ։
Այլ տվյալներով Հետաքննությունների դաշնային բյուրոնի աշխատակիցները կրակ են բացել, առանց Դիլլենջերին առաջարկելու հանձնվել։ Ինչպես գրում է Բարրոն իր աշխատություննում՝ «Հասարակության թշնամիններ», որը վերաբերվում էր 1930-ական ահաբեկիչների դեմ ուղղված պայքարին․ «Չի լսել ոչ մի «Կանգի՛ր» կամ «Կանգ ա՛ռ» բառեր, աշխատակիցներից ոչ մեկ չի ասել, որ նրանք Հետաքննությունների դաշնային բյուրոնից են։ Ամեն ինչ տեղի ունեցավ մեկ ակնթարթում․․․կրակել են երեք անգամ Կոլտ տեսակի 45 մմ տրամաչափի ատրճանակից․․․Երկու անգամ կրակել է Հյորտը, մեկ անգամ Հոլլիսը․․․ Դիլլենջերին կպել է 4 գնդակ՝ դրանցից 2-ը թույլ վիրավորեցին, երորդը կտապ նրա կողքին, բայց 4-րդը հարվածեց նրա վզին, ջարդեց ոսկորը, անցնելով գլխի միջով դուրս եկավ աջ կիսագնդից» ։
Մշակութային հետք
Դիլլենջերի պատմությունը անդրադարձ գտավ մի շարք ֆիլմերում, երգերում և վեպերում։ Նրա պատմությունը առաջին անգամ էկրանավորվեց 1945 թվականին, իսկ վերջին տարբերակը՝ 2009 թվականին, վերջիս գլխավոր հերոսը դարձավ հոլիվուդյան դերասան՝ Ջոնի Դեփը։ Բացի Դեպպը Դիլլինջերի դերը կատարել է նաև Մարտին Շինը։
Սկսնակ դերասան Լուիս Ալբերտ Հերդրիկ Դիննինջերը ստիպված եղավ վերցնել կեղծանուն (նա ընտրեց Ռիչարդ Դեննինգ) քանի, որ Paramount Pictures ընկերության պրոդյուսրը գտավ, որ նրա անունը համահունչ է Ջոն Դիլլինջերի անունին ։
Դիլլինջերի մեքենաները
Ջոն Դիլլինջերը շատ էր սիրում մեքենաներ, մասնավորապես՝ Ֆորդ։ Հանցագործը նամակ է գրել Հենրի Ֆորդին, որտեղ նշել է, որ իր ստեղծած մեքենաները շատ որակով են, և դա թույլ է տալիս նրան արագ թաքնվել ոստիկաններից։ Նրա կուպե Մոդել А-ն, որով նա երթևեկել է 1934 թվականին, ներկայացվեց աճուրդի 2010 թվականին։ Այն պահին երբ, նա լքել է մեքենան, այն պատված է եղել արյունով և վնասված է եղել գնդակներով։ Մեքենան մինչ այդ պահված է եղել ավտոտնակում և այն փոխանցվել է ձեռքից ձեռք։ 2007 թվականին մեքենան ամբողջությամբ վերականգնվեց որպեսզի նկարահավի ֆիլմում, որից հետո այն հանվեց աճուրդի։ Մեքենան վաճառվեց 165 հազար դոլլարով։
Ծանոթագրություններ
Կատեգորիա:Անձինք այբբենական կարգով Կատեգորիա:Հանցագործներ Կատեգորիա:Ամերիկացի գանգստերներ
Գրոմովկա (այլ կիրառումներ)
Գրոմովկա, կարող է վերաբերել՝
Կանտլու (Կալվադոսի գավառ)
Կանտլու (Canteloup), համայնք Ֆրանսիայի Ստորին Նորմանդիա մարզի Կալվադոս գավառում ։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 19 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 28։ Ակտիվության ցուցանիշը կազմում է 77,0 %։ 94 աշխատունակ մարդկանցից աշխատել է 87 անձ (47 տղամարդ և 40 կին)։ Գործազուրկ են եղել 7 անձ (3 տղամարդ և 4 կին)։ 28 անաշխատունակներից 5-ը եղել են աշակերտներ կամ ուսանողներ, 20-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բորնհոլմ (կոմունա)
Մակերեսը 588,15 կմ² է, ինչը կազմում է Դանիայի ընդհանուր մակերեսի 1,36 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 42817 է (տղամարդիկ՝ 21080, կանայք՝ 21737, օտարերկրյա քաղաքացիներ՝ 1268)։
Արտաքին հղումներ
Կատեգորիա:Մունիցիպալիտետներ Կատեգորիա:Դանիայի վարչական բաժանում Կատեգորիա:Դանիայի կոմունաներ
Աստերոիդների ցանկ (184901-185000)
Աստերոիդների ցանկ (184801-184900) * Աստերոիդների ցանկ * Աստերոիդների ցանկ (185001-185100)
Անադիր
Անադիր (Ана́дырь; Chukchi: Кагыргын, Kagyrgyn, kɑɣərˈɣən, հարավային չուկչաների լեզվով՝ Въэӈын, V"èňyn), նավահանգստային քաղաք Ռուսաստանի ասիական մասի հյուսիս-արևելքում՝ Բերինգի ծովի Անադիրյան ծոցի և նրա մեջ թափվող Անադիր գետի ափերին։ Չուկոտյան ինքնավար շրջանի և Անադիրի շրջանի վարչական կենտրոնն է՝ առանց վերջինիս կազմի մեջ վարչականորեն մտնելու։ Ռուսաստանի ծայր արևելյան քաղաքն է։ Նախկինում կոչվել է Նովո-Մարիինսկ (մինչև 1923 թվականը)։ Զբաղեցնում է 20 քառակուսի կիլոմետր տարածք ։ Բնակչության թվաքանակը 2010 թվականի տվյալներով եղել է 13 045, 2021 թվականի դեկտեմբերի տվյալներով՝ 13 202 ։ Շինությունները կանգնակների վրա են՝ բազմադարյա սառածության գոտում գտնվելու պատճառով։
Պատմություն
Հիմնադրվել է 1889 թվականի օգոստոսի 3-ին, կոչվել Նովո-Մարիինսկ։ 1914 թվականին այստեղ կառուցվել է երկար ալիքներ ընդունող ռադիոկայան, որ այն տարիներին ամենահզորներից մեկն էր Ռուսաստանում ։
1923 թվականին Անադիր վերանվանված բնակավայրը 1927 թվականին հռչակվել է նույնանուն շրջանի, դրանից երեք տարի անց՝ նոր կազմավորված Չուկոտյան ազգային ինքնավար շրջանի վարչական կենտրոն։
1934 թվականին ստացել է բանվորական ավանի կարգավիճակ ։
1965 թվականին Անադիրն ստացել է քաղաքի կարգավիճակ ։
1984 թվականին իրականացվել է Մոսկվա-Անադիր ուղղությամբ Իլ-62 ինքնաթիռով առաջին անկանգառ թռիչքը՝ դնելով կանոնավոր թռիչքների սկիզբը։
Անադիր քաղաք մունիցիպալ կազմավորումը 2004 թվականի նոյեմբերի 29-ից ստացել է քաղաքային շրջանի կարգավիճակ՝ իր վարչական սահմաններում ներառելով նաև Տավայվաամ գյուղական բնակավայրը ։
Կլիմա
Անադիրին բնորոշ է մերձարկտիկական կլիման (Köppen climate classification-ի դասակարգմամբ՝ Dfc)։ Ձմեռները երկար են ու ցրտաշունչ, ամառները՝ հաճելի, բայց կարճ։ Ամենացուրտ ամիսը հունվարն է՝ -22.1 C միջին ամսական ջերմաստիճանով, ամենատաքը՝ հուլիսը՝ 12.1 C միջին ամսական ջերմաստիճանով։ Ծովից փչող փոթորկոտ քամիները հաճախ հեղեղումներ են առաջացնում, մանավանդ աշնանը։
Տես նաև
Չուկոտկայի ինքնավար շրջան
Անադիրի շրջան
Հաաբսաառե
Հաաբսաառե (Haabsaare), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Վիրումաա նահանգի Անցլա շրջանի բնակավայրեր Կատեգորիա:Էստոնիայի գյուղեր
Իվանովսկայա (Կրասնոդարի երկրամաս)
Իվանովսկայա (Ивановская), ստանիցա Ռուսաստանի Դաշնության Կրասնոդարի երկրամասի Կրասնոարմեյսկայայի շրջանի կազմում։
Արտաքին հղումներ
Կատեգորիա:Ռուսաստանի ստանիցաներ Կատեգորիա:Կրասնոդարի երկրամասի Կրասնոարմեյսկայայի շրջանի բնակավայրեր Կատեգորիա:1794 թվականին հիմնադրված բնակավայրեր
Պոտապովկա (գյուղ, Դուվանսկի շրջան)
Պոտապովկա (Потаповка, Потаповка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 56 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դուվանսկի շրջանի բնակավայրեր
Bratz
Bratz (Բրադզ), ամերիկյան մեդիա ֆրենչայզ ունեցող նորաձև տիկնիկների հավաքածու, որը ստեղծել է Մեթլի (Mattel) նախկին աշխատակից Քարթեր Բրայանտը, որի դեբյուտը տեղի ունեցավ 2001 թվականին ։
10-դյույմանոց (25 սմ) չորս օրիգինալ տիկնիկները՝ Ժասմինը, Քլոեն, Ջեյդը և Սաշան, թողարկվել են 2001 թվականի մայիսի 21-ին։ Նրանք աչքի էին ընկնում ստվերաներկով ընդգծված նուշանման աչքերով, փարթամ թարթիչներով և մեծ, փայլուն շուրթերով ։ Բրադզը մեծ հաջողության հասավ սփին-օֆֆ երի ընդլայնմամբ, ներառյալ Բրադզ Քիդզը, Բրադզ  Բոյզը, Բրադզ Բեյբիզը և մեդիա ֆրենչայզը, որը բաղկացած է հեռուստասերիալի, վեբ-սերիալի, կենդանի գործողություններով ֆիլմերի և տեսախաղերի սկավառակագրություն ներից և ադապտացիաներից։ Բրադզի համաշխարհային վաճառքը 2005 թվականին հավաքեց 2 միլիարդ դոլար, իսկ հաջորդ տարի ապրանքանիշը զբաղեցրեց նորաձևության տիկնիկների շուկայի մոտ 40 տոկոսը ։
Բրադզ տիկնիկները հակասություններ են առաջացրել մի քանի ոլորտներում՝ իրենց կազմվածքից մինչև նորաձև հագուստ, որտեղ հնարավորինս օգտագործված է փոփ միտումներ։ 2001 թվականին՝ ապրանքանիշի մեկնարկից ի վեր, Բրազի ֆրենչայզային դիստրիբյուտորը՝ Ամերիկյան ժամանցային խաղերի ընկերությունը (MGA Entertainment), երկար դատական վեճի մեջ մտավ Մեթլի (Mattel) հետ՝ տիկնիկների դիզայնի իրավունքների շուրջ, որն ավարտվեց 2011 թվականին MGA-ի հաղթանակով ։ Հարակից դատավարությունը շարունակվում է MGA-ի կողմից Mattel-ի առևտրային գաղտնիքների գողության վերաբերյալ հայցով ։
MGA-ը դադարեցրել է Բրադզ ապրանքանիշը դատական ​​գործընթացի սկզբից ի վեր և մի քանի անգամ վերաբրենդավորել է այն, որոնցից առաջինը եղավ 2010 թվականին Mattel-ի առաջին դատական ​​հայցից հետո, իսկ հետո վերադարձավ նույն տարվա վերջին՝ նշելու ապրանքանիշի տասը ամյակը։ 2013 թվականին Բրադզը վերափոխվեց՝ տիկնիկներին դարձնելով ավելի բարձրահասակ, ստեղծվեց բոլորովին նոր լոգո և բրենդինգ ու շարունակեց մինչև 2014 թվականը՝ փորձելով ապրանքանիշը վերադարձնել իր արմատներին։ Արդյունքում, 2014 թվականի արտադրային շարքից ոչ մեկը հասանելի չդարձավ Հյուսիսային Ամերիկա յում։
2015 թվականի հուլիսին Բրադզը երկրորդ անգամ ներկայացրեց տիկնիկների նոր հավաքածուն և 2001 թվականի թողարկման դեբյուտային շարքում ներկայացրեց նոր գլխավոր հերոսին՝ Ռայային, ինչպես նաև հանդես եկավ նոր կարգախոսով և կայքի ձևավորումով:Տիկնիկների հասակը դարձյալ դարձավ 10 դյույմ (25 սմ), բայց արդեն նոր կառուցվածքով և գլխի նոր ձուլվածքով։ Այս տիկնիկներն արժանացան երկրպագուների բացասական արձագանքին, քանի որ ապրանքանիշն ավելի շատ նախատեսված էր փոքր երեխաների համար, այլ ոչ թե նախորդ տիկնիկների պես երիտասարդների և դեռահասների համար։ Վատ արձագանքների և վաճառքի պատճառով տիկնիկների արտադրանքը կրկին դադարեցվեց 2016 թվականին։
2018 թվականի սեպտեմբերին Բրադզ Քլեքթր (Bratz Collector) վերնագրով տիկնիկների նոր շարքը նախագծվեց նորաձևության նկարազարդող Հայդեն Ուիլյամսի կողմից և թողարկվեց բացառապես Ամազոն ում (Amazon)։ Ապրանքանիշը շատ նման էր 2001 թվականի սկզբնական տիկնիկներին։ 2021 թվականի հունիսին՝ իր 20-ամյակի կապակցությամբ, Բրադզը թողարկեց 2001 թվականի թողարկման դեբյուտային տիկնիկների գրեթե կրկնօրինակները։
Արտադրանքներն ու պատմությունը
Թեև 2001 թվականի մայիսի 21-ի իրենց դեբյուտի ժամանակ Բրադզի տիկնիները փոքր հաջողություն ունեցան, հաջորդ Սուրբ ծնունդին նրանք մեծ ճանաչում ձեռք բերեցին Mattel-ի Բարբի ների երկարատև մենաշնորհի պատճառով։ Դեբյուտից հետո առաջին կես տասնամյակում ամբողջ աշխարհում վաճառվել է 125 միլիոն ապրանք, իսկ 2005 թվականին Բրաթսի և Բրադզի արտադրանքի համաշխարհային վաճառքը կազմել է ավելի քան 2 միլիարդ դոլար :2006 թվականին խաղալիքների արդյունաբերության վերլուծաբաններից մեկը նշեց, որ Բրադզը գրավել է նորաձեւության տիկնիկների շուկայի մոտ քառասուն տոկոսը, մինչդեռ Բարբին զբաղեցնում էր վաթսուն տոկոսը։ Մրցակցությունը բարձր էր Բարբի ի հետ, բայց ժամանակի ընթացքում Բրադզը ավելի ու ավելի հայտնի դարձավ։
Բնօրինակ չորս տիկնիկների հաջողությունը 2002-2003 թվականներին ստեղծեց նմանատիպ տիկնիկների քառյակ։ Ներկայացվել են նաև երկվորյակների հավաքածուներ։ Տիկնիկները վաճառվում էին և՛ առանձին, և՛ թեմատիկ հավաքածուներով։ Թողարկվել են նաև աքսեսուարներ, ինչպիսիք են խաղային հավաքածուները, կահույքը և մեքենաները, նաև ունեցել է մեդիա ֆրենչայզ՝ բաղկացած ֆիլմերից, սկավառակագրությունից, տեսախաղերից և ինտերակտիվ DVD-ներից։
2010 թվականի օգոստոսին՝ մեկ տարվա ընթացքում, MGA-ն թողարկեց իր առաջին Բրադզ տիկնիկները՝ նշելու ֆրենչայզի առաջին տասնամյակը ։ «Վերադարձի» երկու հավաքածուներից բացի, 2010 թվականի հոկտեմբերի 10-ին MGA-ն թողարկեց Բրաթսի 10 նոր կին կերպարներ։ Բրադզ Փարթին և Տոքինգ Բրադզ-ը ներկայացվել են Թարգեթ, Թոյս Ար և Վալմարթ խանութնորում ։
2013-ին Բրադզը ստացավ նոր լոգո և կարգախոս։ Բոլոր տիկնիկները հանդես եկան նոր արտաքինով՝ հոդակապ ձեռքերով, իր մրցակից Մոնսթր Հային (Monster High) համապատասխանող հասակով` միաժամանակ պահպանելով իրենց յուրահատուկ դեմքերն ու ներկայանալով սպորտային բոլորովին նոր նորաձևությամբ։ Նոր արտաքինով ստեղծվել են միայն Բրադզի չորս հիմնական կերպարները՝ Մեյգանի, Ֆիաննայի, Շիրայի, Ռոքսսիի և Ֆիբիի հետ միասին։
2014 թվականի հունվարին MGA-ն հայտարարեց, որ Բրադզը մեկ տարով կներկայացվի ամբողջ երկրում (միայն Միացյալ Նահանգներում/ԱՄՆ-ում)՝ փորձելով վերակառուցել ապրանքանիշը 2010 թվականի սեպտեմբերին առաջին անգամ վերագործարկվելուց հետո՝ նշելու ապրանքանիշի առաջին տասնամյակը։ MGA Entertainment-ը հասկացավ, որ ապրանքանիշին պետք է տալ «այն վերադարձը, որն իսկապես արժանի էր»։
Բրադզը երկրորդ անգամ վերաթողարկվեց 2015 թվականի հուլիսին՝ Ռայայի՝ նոր կերպարի ներկայացմամբ (չնայած նույն անունը կիսում էր նախորդ հերոսի հետ), որն ուղեկցում էր սկզբնական գլխավոր քառյակին։ Բրադզի լոգոն վերադարձվեց բնօրինակին և նոր կարգախոս ստացավ։ Վատ իրականացված ռեբրենդինգից և ցածր վաճառքից հետո ապրանքանիշը հաջորդ տարի երկրորդ անգամ դադարեցրեց աշխատանքը։
Բրադզը 2021 թվականին դարձավ 20 տարեկան։ Քուլ Բրադզ (Cool Bratz) տիկնիկների առաջին շարքը թողարկվել է 2001 թվականի մայիսի 21-ին։
Սփին-օֆֆ
Տիկնիկների սկզբնական շարքը ստեղծել է մի շարք սփին-օֆֆ եր, ինչպիսիք են Լիլ Բրադզը (Lil' Bratz), Բրադզ Բոյզը (Bratz Boyz), Բրադզ Քիդզը (Bratz Kidz), Բրադզ Բեյբիզը (Bratz Babyz), Իթսի Բիթսի Բրադզը (Itsy Bitsy Bratz), Բրադզ Լիլ Էնջլսը (Bratz Lil' Angelz), Բի-Բրադզը (Be-Bratz) և Բրադզ Փեթզը (Bratz Petz)։
Երկու Բրադզ Բոյզ (Bratz Boyz) թողարկվել են 2002 թվականին, իսկ մյուսները՝ 2003, 2007 և 2008 թվականներին։ Բրադզը ներառում է նաև Բրադզ Բոյզը (Bratz Boyz) և Բոյզ Թվինզը (Boyz Twiinz):
Լիլ Բրադզը (Lil' Bratz)(2002) բուն հինգ Բրադզի փոքր տարբերակներն են, որոնց հետ և ի վերջո ստեղծվեցին Լիլ Բոյզը (Lil' Boyz)՝ հիմնված Բրադզ Բոյզի (Bratz Boyz) վրա։ 2007 թվականին թողարկվեց հագուստի հավաքածու Լիլ Բրադզ Քոթյուր (Lil' Bratz Couture) վերնագրով։
Բրադզ Բեյբիզի (Bratz Babyz) դեբյուտը տեղի ունեցավ 2004 թվականի օգոստոսի 22-ին՝ մանկական պարագաներով, ինչպիսիք են շշերն ու ծածկոցները։ Բրադզի սովորական շարքի կերպարները թողարկվեցին երեխաների կերպարներով։ Բրադզ Լիլ Էնջլսը Bratz (Lil' Angelz) (2007) Բրադզ Բեյբիզի (Bratz Baby) նորածին, կոլեկցիոնալ տարբերակն է։ Նրանք ավելի փոքր են, քան սովորական Բրադզ Բեյբիզը (Bratz Babyz), և ներառում են իրենց նորածին կենդանիներին։
Բրադզ Փեթզի (Bratz Petz) դեբյուտը տեղի ունեցավ 2004 թվականին և դադարեցվեց 2006 թվականին։ Դրանք փափուկ խաղալիքներ էին, որոնք աղվեսների, կատուների և շների տեսքով էին՝ իրենց պայուսակներով, հագուստով և աքսեսուարներով։ Բրադզ Փեթզը (Bratz Petz) վերաթողարկվել է Ավստրալիայում և Մեծ Բրիտանիայում։
Բրադզ Քիդզը՝ (Bratz Kidz) դեռահաս Բրադզ տիկնիկների «մանկական» համարժեքը, ներկայացվել է 2006 թվականին։ Տիկնիկները 15 սմ բարձրությամբ էին և, հետևաբար, ավելի կարճ էին, քան սովորական Բրադզ տիկնիկները։ Բրադզ Բոյզ Կիդզը (Bratz Boyz Kidz) ներկայացվել է 2007 թվականին՝ Բրադզ Բոյզերից (Bratz Boyz) չորսի մասնակցությամբ։ Այս հավաքածույի թողարկումից անմիջապես հետո հագուստը գործվածքից փոխվեց պլաստիկի։
Հակասություններ
Դեդս ընդ դոթրսի (Dads and Daughters) ծնողական խումբը վրդովված էր Բրադզ Սիքրեթ Դեյթ (Bratz Secret Date) հավաքածուի շուկայավարումից։ Տիկնիկները փաթեթավորված էին տուփի մեջ. աջ կեսում որևէ Բրադզ աղջկա հետ տեղադրված էր առեղծվածային Բոյզ (Boyz) տիկնիկներից մեկը, որը ձախ կողմում գտնվող դռան հետևում էր։ Տիկնիկի ոտքերը ցույց տվող պատուհանը կհուշեր, թե որ Բոյզ (Boyz) տիկնիկն է այն, հատկապես կարևոր Բրայսի հազվագյուտ տիկնիկի որոնման մեջ, որը հասանելի է յուրաքանչյուր 24 տուփից միայն մեկում։ Դժգոհություններ առաջացան, որ տիկնիկների մարքեթինգը երիտասարդ աղջիկներին խրախուսում է գաղտագողի դուրս գալ տնից և կույր ժամադրության գնալ անծանոթ մարդկանց հետ։ Անհանգստացնող էր նաև  շամպայնի շշերի և բաժակների աքսեսուարները, սակայն հետագայում հաստատվեց, որ դրանք սմուզիի շշեր են :Ավելի ուշ MGA-ն հավաքածուն վերանվանեց Բրադզ Բլայնդ Դեյթ (Bratz Blind Date) :
2006 թվականի դեկտեմբերի 21-ին Աշխատանքի ազգային կոմիտեն (այժմ՝ Աշխատանքի և մարդու իրավունքների գլոբալ ինստիտուտ) հայտարարեց, որ Չինաստան ում Բրադզ տիկնիկների արտադրող գործարանի աշխատողները շաբաթական 94,5 ժամ աշխատել են, մինչդեռ գործարանը ժամում վճարել է ընդամենը 0,515 դոլար:Մեկ տիկնիկի աշխատանքի արժեքը կազմել է 0,17 դոլար։ Մեկ տիկնիկի մանրածախ գինը տատանվում է 9,99 դոլարից մինչև 22,99 դոլար՝ կախված ներառված ապրանքներից և կոնկրետ մանրածախ վաճառողից ։
Զեկույցում ներկայացված պնդումները նկարագրում են դեպքեր, որոնք հայտնաբերվել են չինական շատ գործարաններում, որտեղ արտադրում են արտահանման համար ապրանքանիշի արտադրանք։ Դրանք ներառում են պահանջվող արտաժամյա աշխատանք, որը գերազանցում է օրենքով սահմանված առավելագույնը ամսական 36 ժամը, ստիպելով աշխատողներին մնալ աշխատավայրում, որպեսզի բավարարեն արտադրության խիստ քվոտաները՝ ստանալով մերժում վճարովի հիվանդության արձակուրդից և այլ նպաստներից։ Զեկույցում ցուցադրվում է այն «կեղծ թերթիկների» պատճենները, որոնք բաժանվում են աշխատողներին նախքան Վալմարթի (Walmart) աուդիտորների կամ այլ հաճախորդների ժամանումը, որպեսզի համոզվեն, որ գործարանն անցնում է ստուգումներ, որոնք նախատեսված են մատակարարի կողմից աշխատանքային չափանիշներին համապատասխանելու համար:Այն ասում է, որ գործարանի աշխատողները մտադիր էին գործադուլ անել 2007 թվականի հունվարին՝ ի նշան բողոքի գործարանի ղեկավարների՝ բոլոր աշխատակիցներին ժամանակավոր պայմանագրերի կնքելու պլանների դեմ՝ մերժելով նրանց երկարաժամկետ աշխատողների համար պահանջվող իրավական պաշտպանությունը ։
Հայտարարությունից հետո MGA Entertainment-ի գործադիր տնօրեն Իսահակ Լարյանը 2006 թվականի դեկտեմբերի 24-ին էլեկտրոնային փոստով հայտարարություն է ուղարկել Բրադզ Ուորլդի (Bratz World) նվիրված երկրպագուին և ևս երկու օր անց Փլեյթինգս (Playthings) ամսագրին՝ նշելով, որ տեղեկատվությունը կեղծ է, և նրանք ծանոթ չեն զեկույցում նշված ընկերությանը և հավելել, որ MGA-ն օգտագործում է «արևելյան առաջին կարգի գործարաններ» իր ապրանքները արտադրելու համար:Լարիանն ասաց, որ ինքը երբեք չի լսել նորություններ կամ այն «կազմակերպության մասին, որը կանգնած է այս բացասական և կեղծ արշավի հետևում վերջին տոնական գնումների շաբաթավերջից անմիջապես առաջ» ։
2007թ.-ին Բրադզ տիկնիկների մարմնի կերպարի և ապրելակերպի վերաբերյալ մտահոգությունները բարձրաձայնվեցին Ամերիկյան հոգեբանական ասոցիացիա յի կողմից այն բանից հետո, երբ այն ստեղծեց աղջիկների սեքսուալացման իր աշխատանքային խումբը։ Հրապարակված զեկույցում  նշվում էր, որ Բրադզ տիկնիկները մեծահասակների պես սեքսուալ են, ինչը անհագստացնող  խնդիր էր։ Մեկ այլ ուսումնասիրություն ցույց է տվել, որ երիտասարդ աֆրոամերիկացի աղջիկների համար տիկնիկների ռասայական բազմազանությունն ավելի ակնառու փոփոխական է խաղի ժամանակ, քան նրանց սեքսուալ հանդերձանքը ։ Երիտասարդ աղջիկների համար Բրադզ տիկնիկների ենթադրյալ գերսեքսուալացման շուրջ վեճը ակնարկվել է 2007 թվականին Բոստոն Լեգլի (Boston Legal) «Guise n' Dolls» վերնագրով մի դրվագում։
Բրադզը միակ տիկնիկները չէին, որոնք քննադատության արժանացան այս զեկույցում, որը կարևորում էր ոչ միայն խաղալիքները, այլև այլ հատկանիշները ։ Միացյալ Թագավորություն ում Բրադզի ներկայացուցիչը պաշտպանել է խաղալիքների շարքը՝ ասելով, որ «այն սպառում են 8+ տարեկանները և նախատեսված են դեռահասների համար» ։
Խոսնակը մեջբերել է Էքսեթերի համալսարան ի բժիշկ Բրայան Յանգի խոսքերը, ով ասում է. «Ծնողները կարող են անհարմար զգալ, բայց ես չեմ կարծում, որ երեխաները տիկնիկներին սեքսուալ են համարում։ Նրանք պարզապես կարծում են, որ տիկնիկները գեղեցիկ են» ։ Իսահակ Լարյանը BBC-ին տված մեկնաբանություններում ասել է, որ զեկույցը «աղբի փունջ» է, և որ այն գրողները «անպատասխանատու հայտարարություններ են անում»։
Իրավական խնդիրներ
2001 թվականին Բրադզի թողարկումից հետո Mattel-ի հիմնական Բարբի տիկնիկների վաճառքը սկսեց նվազել։ 2004 թվականին վաճառքի ցուցանիշները ցույց տվեցին, որ Բրադզ տիկնիկները գերազանցել են Բարբի տիկնիկներին Միացյալ Թագավորությունում և Ավստրալիայում, չնայած Mattel-ը պնդում էր, որ տիկնիկների հագուստի և աքսեսուարների քանակի առումով Բարբին մնում է առաջատար բրենդը ։ 2005 թվականին ցուցանիշները ցույց տվեցին, որ Բարբի տիկնիկների վաճառքը նվազել է 30%-ով ԱՄՆ-ում և 18%-ով ամբողջ աշխարհում, ընդ որում անկման մեծ մասը վերագրվում է Բրադզի տարածմանը։
2006 թվականի դեկտեմբերի 10-ին Mattel-ը դատի է տվել MGA Entertainment-ին 500 միլիոն դոլարի դիմաց՝ պնդելով, որ ապրանքանիշի ստեղծողը՝ Քարթեր Բրայանտը, աշխատել է Mattel-ում, երբ մշակել է դրանց սկզբնական գաղափարը/հայեցակարգը ։ 2008 թվականի հուլիսի 17-ին դաշնային ժյուրին որոշեց, որ Բրայանտը ստեղծել է Բրադզ կոնցեպտը, երբ աշխատում էր Mattel-ում, չնայած MGA-ի պնդմանը, որ Բրայանտն այդ ժամանակ աշխատանքի չէր ընդունվել այնտեղ և Բրայանտի պնդմանը, որ նա նախագծել է Բրադզ կոնցեպտները երկու առանձին ժամանակահատվածներում։ Ժյուրին նաև որոշել է, որ MGA-ն և նրա գործադիր տնօրեն Իսահակ Լարիանը պատասխանատվություն են կրում Mattel-ի գույքն իր սեփական օգտագործման համար փոխակերպելու և Բրայանտի՝ Mattel-ի նկատմամբ ունեցած պայմանագրային պարտականություններին միտումնավոր միջամտելու համար ։ Օգոստոսի 26-ին ժյուրին որոշեց, որ Mattel-ին պետք է վճարվի ընդամենը 100 միլիոն դոլար փոխհատուցում՝ պատճառաբանելով, որ Բրադզի միայն առաջին սերունդն է խախտել Mattel-ի սեփականությունը, և որ MGA-ն էականորեն նորարարել և զարգացրել է Բրադզը։
2008թ. դեկտեմբերի 3-ին ԱՄՆ-ի շրջանային դատավոր ''Սթիվեն Գ. Լարսոնը բավարարեց Mattel-ի կողմից MGA-ի դեմ պահանջված մշտական ​կարգադրությունը ։ Այնուհետև, 2009 թվականի դեկտեմբերի 10-ին, ԱՄՆ-ի իններորդ շրջանի վերաքննիչ Դատարանը անհապաղ դադարեցրեց MGA-ի դատական ​​ակտը՝ դրանով իսկ դադարեցնելով Բրադզի բոլոր ապրանքների մոտալուտ հետկանչը՝ ապահովելով, որ մանրածախ առևտրով զբաղվողներին կթույլատրվի շարունակել վաճառել Բրադզի արտադրանքը առնվազն դատարանի վերջնական որոշման միջոցով։ Իր նախնական հայտարարության մեջ Դատարանը ենթադրում էր, որ Լարսոնի նախորդ որոշումը կոպիտ էր և չափազանց հեռուն էր գնացել Բրադզի ամբողջ արտոնության սեփականությունը Mattel-ին շնորհելու հարցում։ Վերաքննիչ դատարանը նաև պարտավորեցրել է MGA-ին և Mattel-ին իրենց վեճը լուծել արտադատական ​​կարգով ։ Իսահակ Լարիանն'' իր MGA ընկերության հայտարարության մեջ նշել է, որ «Դատարանի որոշումը լավ նորություն է Բրադզի բոլոր երկրպագուների և բոլոր նրանց համար, ովքեր մտածում են արդար մրցակցության մասին»։
2010 թվականի հուլիսի 22-ին Իններորդ շրջանային վերաքննիչ դատարանը հայտարարեց, որ Բրադզ ֆրենչայզային սեփականությունը պատկանում է MGA Entertainment-ին։ Վերաքննիչ դատարանը մերժեց Mattel-ի վերաբերյալ Շրջանային դատարանի սկզբնական որոշումը, որտեղ MGA Entertainment-ին պարտավորեցրել էին հրաժարվել Mattel-ի ողջ Բրադզ ապրանքանիշից՝ ներառյալ գրանցված հեղինակային իրավունքներն ու ապրանքային նշանները։ Վերաքննիչ դատարանի կոլեգիան ասաց, որ դատավոր Լարսոնը չարաշահել է իր հայեցողությունը իր վճռի ժամանակ՝ եզրակացնելով, որ Բրայանտի աշխատանքային պայմանագիրը կարող էր ներառել, բայց պարտադիր չէ, որ ընդգրկեր գաղափարներ ։
Ըստ BBC-ի 2012 թվականի հուլիսին MGA Entertainment-ը դատի է տվել Լեդի Գագա յին 10 միլիոն դոլարի դիմաց՝ «նրա կերպարի հիման վրա տիկնիկի թողարկման միտումնավոր ձգձգումների համար» ։
Իններորդ շրջանային վերաքննիչ դատարանը 2013 թվականի հունվարին դատավարական հիմունքներով չեղարկեց 2008 թվականի 170 միլիոն դոլար արժողությամբ վճիռը ։
Բրադզ հեռուստասերային սերիալներ
CGI անիմացիոն հեռուստասերիալի ադապտացիան արտադրվել է Mike Young Productions-ի կողմից (այժմ՝ Splash Entertainment) և պրեմիերան կայացել է Միացյալ Նահանգներում 4Kids TV-ով։
Բրադզ․ հավերժ լավագույն ընկերներ (BFF)
2007 թվականի օգոստոսին 88 րոպեանոց CGI անիմացիոն աուդիովիզուալ արտադրանքը Բրաթս․ հավերժ ընկերներ վերնագրով թողարկվեց Netflix-ի DVD-ի վարձույթի վեբկայքի պորտալում ։
Բրադզ դիզայնի ակադեմիա
2008 թվականի հոկտեմբերից Nickelodeon-ը հեռարձակում էր Բրաթս դիզայնի ակադեմիա վերնագրով ռեալիթի շոու, որտեղ 9-ից 14 տարեկան երեխաները մրցում են նորաձևության ոլորտում, իսկ հաղթողը բրիտանական Բրաթս տիկնիկների շարքի հագուստ է ձևավորում ։
Բրադզ Ռոք
2010 թվականի հոկտեմբերի 10-ին MGA-ն ցուցադրեց 11 սերիայից բաղկացած Բրադզ Ռոք (Bratz Rock) վերնագրով վեբ-սերիալի առաջին սերիայի պրեմիերան, որը պտտվում էր գլխավոր հերոսների շուրջ։ Նրանք մասնակցում էին երաժշտական ​​մրցույթին, որը կազմակերպում էր հորինված երաժշտության աստղ Վիսփրը, և երբ մոտենում էր մրցույթի ավարտը նրանք նաև բացահայտում են Վիսփրի իրական ինքնությունը  :2010 թվականի հոկտեմբերի 14-ին սերիալը հայտարարվեց հետաձգված, սակայն մնացած դրվագները այդպես էլ չթողարկվեցին։.
Բրադզ (վեբ սերիաներ)
2015 թվականի օգոստոսին YouTube-ում տեղի ունեցավ ստոպ-մոշն վեբ շարքի պրեմիերան։ MGA-ն հաստատեց, որ առաջին սեզոնի համար կլինի 10 սերիա, որը կդառնա միակ սեզոնը:Բոլոր 10 դսերիաներ հավաքվել են 25 րոպեանոց տեսահոլովակի մեջ, որոնք ցուցադրվել են Netflix-ում։ Վեբ-սերիալը ցուցադրվել է ամերիկյան Kabillion հեռուստաալիքով։
Տես նաև
Կատեգորիա:Խաղալիքներ Կատեգորիա:Տիկնիկներ Կատեգորիա:2001 հիմնադրումներ ԱՄՆ-ում Կատեգորիա:Վիքիպեդիա:ԲՊՀ հոդվածներ 2023
Սերբինովկա (գյուղ, Ստարոկոնստանտինովի շրջան)
Սերբինովկա (Сербинівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սերբինովկա գյուղում բնակվում էր 777 մարդ։ Բնակավայրը զբաղեցնում է 1838 կմ² տարածք։ Բնակչության խտությունը կազմում էր 422,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր
Գրուզսկոե (այլ կիրառումներ)
Գրուզսկոե, կարող է վերաբերել՝
НАZИМА
Նազիմա Ջանիբեկովա ավելի հայտնի է НАZИМА մականունով, ռուս երգչուհի, որը հանդես է գալիս հիփ-հոփ ժանրում։ ՏՆՏ հեռուստաընկերության երգի շոուի առաջին սեզոնի եզրափակիչ մասնակից։ Black Star Inc. լեյբլի արտիստ։
Չարթեր
🇷🇺
Ծանոթագրություններ
Կատեգորիա:Ռուս երգիչներ Կատեգորիա:Ղազախ երգչուհիներ Կատեգորիա:Բեմական կեղծանուններ
Գրուն (այլ կիրառումներ)
Գրուն, կարող է վերաբերել՝
Ցյուրիխի համալսարան
Ցյուրիխի համալսարան (Universität Zürich), Շվեյցարիայի ամենամեծ համալսարանը, որտեղ այժմ սովորում է ավելի քան 26000 ուսանող։
Պատմություն
Ցյուրիխի համալսարանը Շվեյցարիայի լավագույն երեք համալսարաններից մեկն է համարվում, մյուս երկուսը Ցյուրիխի տեխնիկական բարձրագույն դպրոցն (ETHZ) է և Ժնևի համալսարանը (UNIGE) ։ Հիմնադրվել է 1833 թվականին՝ Ու. Ցվինգլիի դպրոցի (1523) հիման վրա։ Այժմ համալսարանում գործում են արվեստի, տնտեսագիտության, իրավաբանական, բժշկական, գիտական, աստվածաբանական և անասնաբուժական ֆակուլտետներ։ Համալսարանին կից գործում են բուսաբանական այգի և թանգարան (հիմնադրվել է 1836 թ), կենսաբանական (1837), հնէաբանական (1956) թանգարաններ, գիտական գրադարան ։
Ծանոթագրություններ
Կատեգորիա:Շվեյցարիայի համալսարաններ Կատեգորիա:Ցյուրիխի մշակույթ
(4961) Թիմհերդեր
(4961) Թիմհերդեր (Timherder), աստերոիդ աստերոիդների հիմնական գոտում։ Հայտնաբերվել է 1958 թվականի հոկտեմբերի 8-ին Լոուելի աստղադիտարանի կողմից Ֆլագստաֆում ։
Միջին հեռավորությունը Արեգակից կազմում է 3,154514 ա. մ., առավելագույնը մոտենում է 2,4509 ա. մ. հեռավորության վրա և հեռանում 3,8581 ա. մ. ։ Արեգակի շուրջ մեկ ամբողջական պտույտ է կատարում 2046,43 երկրային օրվա ընթացքում, իր ուղեծրով շարժվելով միջինում 0,175916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,86° անկյուն։
Արտաքին հղումներ
Կատեգորիա:1958 թվականին հայտնաբերված աստղագիտական մարմիններ Կատեգորիա:Լոուելի աստղադիտարանում հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիպրոսի Հանրապետության ռազմաօդային ուժեր
Կիպրոսի Հանրապետության ռազմաօդային ուժեր, մտնում է Կիպրոսի Ազգային գվարդիայի կազմի մեջ և իրենից ներկայացնում է բանակային ավիացիա, որտեղ հիմնական նշանակությունը տրվում է ուղղաթիռներին։ Այն մի քանի ինքնաթիռները, որոնք առկա են Կիպրոսի ռազմաօդային ուժերում, օգտագործվում են օդից վերահսկողություն իրականացնելու և ուսումնական նպատակներով։ Կիպրոսի ռազմաօդային ուժերը սերտ կապեր են պահպանում Հունաստանի ռազմաօդային ուժերի հետ։ Կիպրոսի ռազմաօդային ուժերի օդաչուները, որպես կանոն, ուսումն անցնում են հունական ռազմաօդային ակադեմիայում։
Տեխնիկա և սպառազինություն
Կիպրոսի ռազմաօդային ուժերն ունեն բավականին սահմանափակ ավիացիոն սպառազինություն։ Սովորաբար կիրառվում են բազմանպատակ ոչ ռազմական թռչող սարքեր։ Կիպրոսի ռազմաօդային ուժերի տեխնիկայի և սպառազինության մասին տվյալները վերցված են Aviation Week & Space Technology ամսագրից ։
Տարբերանշաններ
Կիպրոսի ռազմաօդային ուժերի տարբերանշանը նույնն է, ինչպիսին Հունաստանի ռազմաօդային ուժերի տարբերանշանը։ Տարբերությունը միայն Կիպրոսի դրոշի օգտագործումն է ողնափայտի վրա որպես տարբերանշան։
Արտաքին հղումներ
Կատեգորիա:Կիպրոսի Հանրապետության Ազգային գվարդիա Կատեգորիա:Ռազմաօդային ուժերն ըստ երկրների Կատեգորիա:Զինված ուժեր
Գրուշևկա (այլ կիրառումներ)
Գրուշևկա, կարող է վերաբերել՝
Ռիտիվ Վոժ (Կուժ Յուի վտակ)
Ռիտիվ Վոժ (Рытыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուժ Յու գետի աջ ափին՝ 30 կմ հեռավորության վրա։ Գետի երկարությունը կազմում է 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Բրյոնբյու (կոմունա)
Բրյոնբյու (Brøndby Kommune), դանիական կոմունա Հովեդստադեն մարզի կազմում։ Մակերեսը 20,65 կմ² է, ինչը կազմում է Դանիայի ընդհանուր մակերեսի 0,05 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 33831 է (տղամարդիկ՝ 16476, կանայք՝ 17355, օտարերկրյա քաղաքացիներ՝ 3229)։
Արտաքին հղումներ
Կատեգորիա:Մունիցիպալիտետներ Կատեգորիա:Դանիայի վարչական բաժանում Կատեգորիա:Դանիայի կոմունաներ
Սուրբ Հովհաննես եկեղեցի (Ոսկեվազ)
Սուրբ Հովհաննես եկեղեցի, կանգուն հայկական եկեղեցի է Հայաստանի Արագածոտնի մարզի Ոսկեվազ գյուղում։ Պատկանում է անգմբեթ բազիլիկա տեսակին։ Ներկայումս կատարվում են վերականգնողական աշխատանքներ։
Կատեգորիա:Արագածոտնի թեմի վանքեր և եկեղեցիներ հ Կատեգորիա:Արագածոտնի մարզի տեսարժան վայրեր
Գալգանյանո
Գալգանյանո (Galgagnano), կոմունա Իտալիայում, գտնվում է Լոմբարդիա մարզի Լոդի գավառում ։
Բնակչությունը կազմում է՝ 1200 մարդ։ Խտությունը կազմում է՝ 135 մարդ/կմ²։ Տարածքը՝ 5 կմ²։ Էլեկտրոնային փոստ՝ 26832։ հեռախոսային կոդ՝ 0371։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Հաաբսիլա
Հաաբսիլա (Haabsilla), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 8 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Իվանովսկի (գյուղ, Սեմյոնովսկի շրջան)
Իվանովսկի (Ивановский), գյուղ Ռուսաստանի, Նիժնի Նովգորոդի մարզի Սեմյոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սեմյոնովսկի շրջանի բնակավայրեր
Պոտապովո (գյուղ, Գագարինսկի շրջան)
Պոտապովո (Потапово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 294 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Շրջակա միջավայրի հիգենայի և կանխարգելիչ թունաբանության ԳՀԻ
Շրջակա միջավայրի հիգենայի և կանխարգելիչ թունաբանության ԳՀԻ ՀՀ առողջապահության նախարարության (1971-1992-ին՝ԽՍՀՄ առողջապահության նախարարության թունաքիմիկատների, պոլիմերների, պլաստմասսաների և հանքային պարարտանյութերի հիգիենայի և թունաբանության ՀամԳՀԻ մասնաճյուղ), կազմավորվել է ճառագայթակենսաբանության բաժանմունքի պեստիցիդների հիգիենայի ու թունաբանության լաբորատորիայի (1968 թվական) հիման վրա։ Հիմն, խնդիրներն են քիմիական նյութերով շրջակա միջավայրի աղտոտման և դրա հետ կապված ազգաբնակչության առողջական վիճակի բարելավման, առողջապահ, պետական համալիր միջոցառումների կազմակերպումը, պեստիցիդների, բույսերի աճման խթանիչների, հանքային պարարտանյութերի և պոլիմերների օգտագործման հիգիենային գնահատումը։ Մշակվել են պեստիցիդների, բույսերի աճման խթանիչների, հանքային պարարտանյութերի և պոլիմերների հետ առնչվող անձանց թունավորումների կանխարգելման, սննդամթերքի ու պոլիմերների մեջ թունավոր նյութերի և վնասակար խառնուրդների թույլատրելի քանակների փորձաքննության, չնչին քանակությամբ քիմիական նյութերի հայտնաբերման եղանակներ։ Ստեղծվել է նաև տարերային և զանգվածային աղետների (մասնավորապես երկրաշարժի) ժամանակ բնակչության հակահամաճարակային անվտանգության ապահովման համակարգ։
Կատեգորիա:Շրջակա միջավայր
Մեզանում
Among Us, հասարակական արտածման բազմաօգտատիրական համակարգչային խաղ, որը մշակել է ամերիկյան InnerSloth ընկերությունը և թողարկել 2018 թվականի հունիսի 15-ին։ Խաղը տիեզերական թեմայով է։ Խաղացողները պատահական սկզբունքով բաժանվում են երկու խմբի՝ տիեզերանավի անդամներ և դավաճաններ։
2018 թվականին Among Us-ը մեծ հռչակ չուներ, սակայն 2020 թվականին Twitch-ի և YouTube-ի շնորհիվ այն հանրաճանաչ է դարձել։ Խաղի հանդեպ հետաքրքրության մեծացման արդյունքում հայտարարվել է նրա սիքվելը՝ Among Us 2։ Հետագայում մշակողները որոշեցին զարգացնել խաղի բնօրինակ տարբերակը, և 2020 թվականի սեպտեմբերի 23-ին սիքվելի թողարկումը չեղարկվեց ։
Խաղի ընթացքը
Among Us-ը վերևի տեսադաշտից երրորդ դեմքով խաղ է։ Խաղացողը կարող է շարժվել տարբեր ուղղություններով։ Մեկ խաղափուլում կարող է խաղալ 4-10 խաղացող։ Խաղի սկզբում գաղտնի կերպով խաղացողներին տրվում է տիեզերագնացի կամ դավաճանի դեր։ Impostor-ը (, «Դավաճան») կարող է թաքնվել օդափոխական դիտանցքում, սաբոտաժներ կազմակերպել և սպանել տիեզերագնացներին, ընդ որում՝ դավաճանները միմյանց չեն կարող սպանել։ Նրանց նպատակն է սպանել տիեզերանավի գրեթե բոլոր անդամներին (եթե տիեզերագնացները այն քանակությամբ են, որքան դավաճանները, ապա հաղթում են դավաճանները), կամ սաբոտաժի միջոցով նավի/շտաբ-բնակարանի/հետազոտական ​​բազայի (կախված է քարտեզից) ոչնչացումը։ Իսկ տիեզերագնացների նպատակն է քարտեզի վրա ցրված սեփական առաջադրանքները՝ հեշտ գլուխկոտրուկները, լուծելը։ Եթե բոլոր առաջադրանքները կատարվեն, ապա դավաճանները կպարտվեն։ Տիեզերանավի անդամները կարող են նաև հաղթել քվեարկության ժամանակ դավաճաններին լիկվիդացնելու միջոցով։
Սպանության վայրում մնում է դի, որը հայտնաբերելու դեպքում յուրաքանչյուր խաղացող կարող է սկսել է շտապ խորհրդակցություն, որտեղ քննարկման արդյունքում խաղացողները բացահայտում և քվեարկում են կասկածյալի դեմ։ Այն խաղացողը, որը ստացել է առավել քանակությամբ ձայն, դուրս է նետվում տիեզերք, լավա կամ ցած է ընկնում զառիվայրից (կախված է քարտեզից), այսինքն՝ մահանում է, բայց շարունակում է խաղը անտեսանելի ուրվականի տեսքով, որը կարող է շարունակել կատարել առաջադրանքները, իսկ եթե նա դավաճան է՝ կազմակերպել սաբոտաժ, նա կարող է անցնել պատերի միջով և դիտել խաղը, սակայն չի կարող մասնակցել քվեարկությանն ու շփվել ողջ խաղընկերների հետ։ Խաղացողներն ունեն իրավունք քվեակել ցանկացած մասնակցի դեմ, անգամ իրենց իսկ դեմ կամ ընդհանրապես չքվեարկել․ այս դեպքում, եթե խաղացողների մեծ մասը չի քվեարկել, ապա ոչ ոք չի լքում խաղը։ Եթե բոլոր դավաճանները սպանվեն, ապա կհաղթեն տիեզերագնացները։ Նաև հնարավորություն կա խորհրդակցություն կազմակերպել անգամ այն դեպքում, երբ ոչ ոք չի մահացել, բայց այդ գործողությունը սահմանափակ է։ Եթե դավաճանը սպանություն է կատարել, ապա հաջորդը կարող է անել որոշակի ժամանակ անց։
Դավաճանը ցանկացած պահի կարող է սաբոտաժ անել՝ որևէ մեկին փակել սենյակում, անջատել լույսը (տեսանելի դաշտի նեղացում), խախտել կապի համակարգը, ռեակտորի պայթյունից կամ թթվածնի արտահոսքից առաջ հետհաշվարկ մեկնարկել։ Տագնապի դեպքում սկսվում է հետհաշվարկ, և մինչև դրա ավարտը երկու տիեզերագնաց պետք է միաժամանակ սեղմեն հատուկ կոճակը, այլապես կհաղթեն դավաճանները ։
Մշակում, թողարկում և հանրաճանաչություն
Among Us-ը ստեղծելիս ոգեշնչվել են Սալոնի թիմի հոգեբանական շրջադարձային «Մաֆիա» դերախաղից։ Ի սկզբանե ունենալով ընդամենը մեկ քարտեզ՝ խաղը պետք է բացառիկ դառնար բջջային հեռախոսների համար։ 2018 թվականին տեսախաղը թողարկվել է Android և iOS օպերացիոն համակարգերում։ Among Us-ի թողարկումից կարճ ժամանակ անց միաժամանակ կարող էր խաղալ 30-50 խաղացող ։ Ծրագրավորող Ֆորեսթ Ուիլարդը համարում էր, որ «այն վատ է թողարկվել», որ դիզայներ Մարկուս Բրոմանդերը այդ կարծիքը բացատրում էր նրանով, որ իր թիմն «իսկապես վատ է մարքեթինգից»։ Ստանալով խաղացողների գնահատականները՝ թիմը որոշել է ավելացնել ցանցային բազմաօգտատիրական ռեժիմը, իսկ ավելի ուշ խաղը հայտնվել է Steam-ում ։ Խաղի աջակցությունը հասանելի է դարձել հարթակների միջև թողարկումից հետո ։ 2019 թվականին թողարկվել է երկու լրացուցիչ քարտեզ ։
Գնահատականներ
Rock, Paper, Shotgun-ից Քրեյգ Թիրսոնը համարում է, որ «ավելի զվարճալի» է խաղալ դավաճանի դերում, քան «հոգնեցուցիչ» տիեզերագնացների թիմում ։ Սթրիմերների միջև խաղի հայտնիության մասին խոսելով՝ The National-ից Էվելին Լաուն ասել է․ «Բավականին հետաքրքիր է հետևել մարդկանց ռեակցիային, որոնք ցանկանում են պարզել, թե ովքեր են դավաճանները, կամ որոնք սաստիկ կերպով խաբում են, որ իրենք ինքնակոչ չեն» ։ Rock, Paper, Shotgun-ից Էլիս О’Քոները ասել է, որ խաղը նման է «Մաֆիա» կամ «Werewolf» խաղերին, բայց մինի խաղացողներով ։
Among Us-ը հաճախ համեմատում են Fall Guys խաղի հետ, քանի որ այս երկու խաղերն էլ հայտնի են դարձել COVID-19 պանդեմիայի ժամանակ  ։ Խաղը նաև հաճախ համեմատում են «Ինչ որ մի բան» ֆիլմի հետ  ։ Among Us խաղացել է ԱՄՆ-ի ռազմածովային ուժերի կիբերսպորտային թիմը։ Նրանք իրենց անունների փոխարեն գրել էին սևամորթների և Նագասակիի ռմբակոծությունների վերաբերյալ անարգական արտահայտություններ, ինչը բազմաթիվ հանդիսատեսներ «վիրավորական» և «անթույլատրելի» են համարել    ։
Արտաքին հղումներ
Կատեգորիա:IOS խաղեր Կատեգորիա:Windows տեսախաղեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Գրուշևոե (այլ կիրառումներ)
Գրուշևոե, կարող է վերաբերել՝
Աստերոիդների ցանկ (5001-5100)
Աստերոիդների ցանկ (4901-5000) * Աստերոիդների ցանկ * Աստերոիդների ցանկ (5101-5200)
Ալեքսեյ Երյոմենկո
Ալեքսեյ Գորդեևիչ Երյոմենկո (Алексей Гордеевич Ерёменко, ), ԽՍՀՄ 18-րդ բանակի 4-րդ հրաձգային դիվիզիայի 220-րդ հրաձգային գնդի կրտսեր զինկոմիսար ։ Փոխարինել է վաշտի վիրավոր հրամանատարին և զոհվել՝ մարտիկներին հակահարձակման մղելու ժամանակ։ Առավել տարածված վարկածի համաձայն՝ մահվանից որոշ ժամանակ առաջ հայտնվել է լուսանկարում, որն ավելի ուշ հայտնի է դարձել «Կոմբատ» անվամբ։ Մեկ այլ վարկածի համաձայն էլ՝ զոհվել է ավելի ուշ, սակայն համանման իրավիճակում ։
Կենսագրություն
Ալեքսեյ Երյոմենկոն ծնվել է 1906 թվականի մարտի 18-ին (նոր տոմարով՝ մարտի 31-ին) Եկատերինոսլավի նահանգի Տերսյանկա գյուղում , բազմազավակ ընտանիքում, որի պատճառով արդեն 14 տարեկանում սկսել է աշխատել երկաթուղում, այնուհետ արդեն գործարանում՝ օգնելով ծնողներին։ Ուկրաինայի Զապորոժիեի մարզում առաջին կոլտնտեսության ստեղծման պահին (այդ ժամանակ այն կրում էր «Ավանգարդ» անվանումը , այլ տվյալներով՝ Կրասինի անվան կոլտնտեսություն ) Ալեքսեյը կոմսոմոլի բջջի ղեկավար էր։  Մարդկանց ղեկավարելու հմտությունների շնորհիվ սկզբում նշանակվել է բրիգադիր, այնուհետ՝ կուսակցական կազմակերպիչ, իսկ հետո էլ նույն կոլտնտեսության նախագահ ։
Չնայած ազատված լինելով զորակոչից՝ Հայրենական մեծ պատերազմի սկզբում կամավորաբար անցել է Կարմիր բանակի շարքերը՝ որպես կոմիսար ։ Կռվել է 247-րդ հրաձգային դիվիզիայի, իսկ այնուհետ 4-րդ հրաձգային դիվիզիայի 220-րդ հրաձգային գնդի կազմում ։
Մահ
Վարկածներից մեկի համաձայն՝ զոհվել է 1942 թվականի ամռանը Լուգանսկի մարզի Խորոշեե գյուղի մոտ։ Ըստ դրա՝ գերմանական ստորաբաժանումների հարձակումների հետմղման ժամանակ իր շուրջն է հավաքել նահանջող զինվորների խմբին և նրանց մղել հակահարձակման դեպի հակառակորդի դիրքերը։ Զոհվել է ձեռնամարտի ժամանակ։ Սակայն լուսանկարը չէր կարող արվել այդ պահին, քանի որ մոտակայքում ֆոտոթղթակից չի եղել ։
Երկրորդ վարկածի համաձայն՝ սպանվել է՝ փոխարինելով վաշտի վիրավոր հրամանատար, ավագ լեյտենանտ Պետրենկոյին։ Լուսանկարն արվել է հակահարձակման ժամանակ, սակայն ֆոտոխցիկը վնասվել է և Մաքս Ալպերտ ստիպված մտել է խրամատ։ Մինչ նա գնահատում էր վնասը, որը հասցվել էր տեսախցիկին (այդ պահին լուսանկարիչը կարծում էր, որ լուսանկարները փչացել են, իսկ ժապավենը՝ վնասված է), լսել է մարդկանց բղավողները։ «Գումարտակի հրամանատարին (կոմբատ) սպանեցի՜ն»։ Կարծելով, որ դա հենց այն հրամանատարն էր, Ալպերտը լուսանկարն անվանել է «Կոմբատ» ։
Թաղվել է 1942 թվականի հուլիսին Լուգանսկի մարզի (այն ժամանակ Վորոշիլովգրադի մարզը) Սլավյանոսերբսկու շրջանի Խորոշեե գյուղում ։
Լուսանկար
Մաքս Ալպերտը երկար ժամանակ չէր կարողանում պարզել, թե ով է լուսանկարում պատկերցված տղամարդը։ Շատերը լուսանկարում տեսնում էին իրենց բարեկամներին։ Նրանցից մեկը 2005 թվականին նույնիսկ հայտարարեց, որ հենց ինքն է պատկերված լուսանկարում ։ Հրամանատարի անհատականացման համար «Комсомольская правда»-ի լրագրողները, Լուգանսկի «Молодогвардієць» («Молодогвардеец») մարզային երիտասարդական կազմակերպության ջանքերով, կազմակերպել են լուսանկարի վրա պատկերված մարդու հարազատների որոնում՝ այդ մասին ընթերցողներին ուղերձ հրապարակելով թերթի էջերից մեկում։ 1974 թվականին Երյոմենկոյի հարազատները (կինը և որդին) խմբագրությանը նամակ ուղարկեցին Մ. Ալպերտին որոնելու խնդրանքով, քանի որ, իրենց կարծիքով, լուսանկարում պատկերված էր հենց իրենց հարազատը։ Սկզբում այդ հաղորդագրությունը կասկածներ էր առաջացրել, հաշվի առնելով նախկինում արված նմանատիպ հայտարարությունները։ Բայց նամակին կցված էր թաղման մահվան վկայականից քաղվածքը, որը Ալեքսեյ Գորդեևիչի կինը Եվդոկիա Երյոմենկոն ստացել էր 1943 թվականին. «Հայտնում ենք, որ ձեր ամուսինը՝ կրտսեր զինկոմիսար Ալեքսեյ Գորդեևիչ Երյոմենկոն, ծնված 1906 թվականին, 1942 թվականի հունվարի 14-ին անհետ կորել է» ։ Բայց քանի որ նամակին կցված էին նաև լուսանկարներ, դա հնարավորություն տվեց անցկացնել փորձաքննություն, որը մեծ հավանականությամբ հաստատեց, որ Ալպերտի լուսանկարում և ֆոտոքարտերում, որոնք տրամադրել էր Երյոմենկոյի կինը, պատկերված է միևնույն մարդը ։
«Կոմբատ» լուսանկարը դարձել է Հայրենական մեծ պատերազմի խորհրդանիշներից մեկը ։
Դրամագիտության մեջ
Մաքս Ալպերտի լուսանկարը հիմք է հանդիսացել մի քանի հուշամետաղադրամների համար, որոնք նվիրված են Հայրենական մեծ պատերազմում հաղթանակի տարելիցներին։ Դրանց թվում են.
Հուշարձան մահվան վայրում
Լուսանկարը դարձել է Լուգանսկից քանդակագործ Իվան Միխայլովիչ Չումակի համար ներշնչանք։ Քանդակագործը սկսել էր ինքնուրույն աշխատել լուսանկարի հերոսի հուշարձանի վրա, ինչը նրանից խլել է շուրջ 10 տարի։ Արդյունքում, ողջ մարզի մասնակցությամբ, 11-մետրանոց հուշարձանը, որը ձուլված է բրոնզից՝ Ուկրաինայի հատուկ գիտաարտադրական վարչության վարպետների կողմից, տեղադրվել է մարտի ենթադրյալ վայրում, որտեղ զոհվել է Ա.Գ.Երյոմենկոն։ Հուշարձանի տեղում, պատերազմի ժամանակ, դիտակետ է եղել։ Դամբանաթումբը, որտեղ տեղադրված է հուշարձանը, պատված է 29 գրանիտե սալերով, որոնք հատուկ դրա համար արտադրվել էին Ժիտոմիրի մարզում։ Հուշարձանի ստորին հատվածում մարմարե սալաքար է տեղադրված, որի վրա գրված է. «1941-1945 թվականներին Հայրենական մեծ պատերազմում Խորհրդային բանակի քաղաշխատակիցների հերոսական սխրանքի պատվին» ։ 2012 թվականի հուլիսի 12-ին, Երյոմենկոյի մահվանից 70 տարի անց, գերեզմանաբլրի վրա անց է կացվել մարտի վերաբեմադրում ։
Գրականություն
Կատեգորիա:Հայրենական մեծ պատերազմի մասնակիցներ
Մարիաննա Էրենստրյոմ
Մարիաննա Էրենստրյոմ (Marianne Ehrenström, ամբողջական անունը՝ Mariana "Marianne" Maximiliana Christiana Carolina Lovisa Ehrenström, ), շվեդ պալատական տիկին թագուհու շքախմբի կազմում, բանաստեղծուհի և նկարչուհի, դաշնակահար, մշակութային անհատականություն։ Շվեդիայի գեղարվեստի թագավորական ակադեմիայի և Շվեդիայի թագավորական երաժշտական ակադեմիայի անդամ։
Կենսագրություն
Մարիաննա Էրենստրյոմը ծնվել է 1773 թվականի դեկտեմբերի 9-ին Ցվայբրյուկկենում, գեներալ-լեյտենանտ Իոհան Ֆրանս Պոլլետտայի և նրա կնոջ սիրողական նկարիչ Իոհաննա Ելենա ֆոն Պախելբելի (Johanna Helena von Pachelbel, 1750-1797) ընտանիքում։
1790-1803 թվականներին Մարիաննան ծառայել է շվեդ թագուհի Սոֆիա Մագդալենա Դանիացու մոտ որպես hovfröken: Նա հայտնի էր իր կրթվածությամբ և տաղանդով, երգել սովորել է Քրիստոֆեր Կարստենի մոտ, դաշնամուր նվագել՝ կոմպոզիտոր Գեորգ Ֆոգլերի մոտ, գեղանկարչություն՝ Ժակ-Մարի դե Մոնվելի մոտ՝ դրական կարծիքներ ստանալով Կարլ Էրենսվերդից։ Մարիաննան որպես երաժիշտ և երգչուհի հանդես էր գալիս բարեգործական համերգներում, դուետով ելույթներ էր ունենում հայտնի երգիչ-երգչուհիների հետ, որոնց թվում էին Քրիստոֆեր Կարստենը և Մարգարետա Ալստրյոմերը։ 1800 թվականին նա ընտրվում է Գեղարվեստի թագավորական ակադեմիայի անդամ, իսկ 1814 թվականին՝ Երաժշտության թագավորական ակադեմիայի պատվավոր անդամ։
Գրուշկա (այլ կիրառումներ)
Գրուշկա, կարող է վերաբերել՝
Մարիաննա Էրենստրյոմ
Կենսագրություն
1803 թվականին Մարիաննա Էրենստրյոմը հեռանում է արքունիքից և ամուսնանում զինվորական, գնդապետ Նիլս Ֆրեդրիկ Էռնստրյոմի հետ։ Այս ամուսնությամբ զուտ գործնական խնդիր էր լուծվում, քանի որ Էրենստրյոմը համարվում էր ընտանիքի հին բարեկամը, իսկ Մարիանային անհրաժեշտ էր ամուսնանալ, որպեսզի պահպաներ և աջակցեր իրեն։ Հարսանիքից հետո ամուսինները Ստոկհոլմից մեկնեցին Գյոթեբորգ, որտեղ Էրենստրյոմին նշանակեցին քաղաքի պարետ։ Գյոթեբորգում Մարիաննան դարձավ քաղաքի աշխարհիկ հասարակական կյանքի նշանավոր անդամ։ 1812 թվականին նրա ամուսինն ազատվեց պաշտոնից, Մարիաննան հեռացավ նրանից և վերադարձավ Ստոկհոլմ։ 1815-1831 թվականներին Մարիաննան ղեկավարում էր կանանց դպրոցը՝ ֆինանսապես աջակցելով իրեն։ 1831 թվականին դպրոցի փակվելուց հետո  նա հիմնականում ապրում էր թոշակի հաշվին։
Մարիաննա Էրենստրյոմը հուշեր էր գրում ֆրանսերեն լեզվով։ Նրա որոշ գեղարվեստական աշխատանքներ գտնվում են Շվեդիայի ազգային թանգարանում ։ Մահացել է 1867 թվականի հունվարի 4-ին, Ստոկհոլմում։
Արտաքին հղումներ
Կատեգորիա:Շվեդ գրողներ Կատեգորիա:Շվեդիայի ազնվականություն Կատեգորիա:Շվեդիայի երաժշտության թագավորական ակադեմիայի անդամներ Կատեգորիա:19-րդ դարի շվեդ գրողներ Կատեգորիա:19-րդ դարի շվեդ կին գրողներ Կատեգորիա:Շվեդ դաշնակահարներ Կատեգորիա:19-րդ դարի կին արվեստագետներ Կատեգորիա:Շվեդիայի գեղարվեստի թագավորական ակադեմիայի անդամներ Կատեգորիա:Շվեդ բանաստեղծուհիներ Կատեգորիա:Շվեդ նկարչուհիներ Կատեգորիա:Շվեդ երգչուհիներ
Գրուշկովցի (այլ կիրառումներ)
Գրուշկովցի, կարող է վերաբերել՝